ધીરેન્દ્ર પાટીલ.સુરત | અમરોલીના મનિષા ગરનાળા ઉપર નિર્માણાધીન લાખો લોકો માટે આશીર્વાદ સમાન અમરોલી-ઉત્રાણ રેલવે બ્રિજ રેલવેની અાડોડાઇના કારણે તૈયાર થયાના સવા બે વર્ષ બાદ પણ તેનો ઉપયોગ થઇ શકતો નહીં. માત્ર એક મહિનાનું કામ બાકી છે પરંતુ બે વર્ષ કરતા વધુ સમય પસાર કરાયો છે. 14 મીટર ગર્ડરની લંબાઇ વધારે હોવાથી રેલવે દ્વારા હજી સુધી મંજૂરી નહીં અપાતા ટ્રેક પરનું ગર્ડર મુકી શકાયું નથી. જેથી હજારો લોકોને ટ્રાફિકની સમસ્યાનો સામનો કરવો પડી રહ્યો છે.